钦定古今图书集成/明伦汇编/氏族典/第474卷 > 《廖用贤尚友录》 > 戴溪
## 钦定古今图书集成/明伦汇编/氏族典/第474卷 > 《廖用贤尚友录》 > 戴溪

按《宋史戴溪传》：“溪字肖望，永嘉人也。少有文名。淳熙
五年，为别头省试第一，监潭州南岳庙。绍熙初，除太
学录，升博士。开禧时，师溃于符离，张岩督师京口，除
授参议军事。数月，召为资善堂说书。由礼部郎中凡
六转为太子詹事。嘉定八年，以宣奉大夫、龙图阁学
士致仕，卒。绍定间，赐谥文端。”